บาทเปิด 33.08 บาทต่อดอลล่าร์ ทรงตัว
เงินบาทเปิดตลาด 33.08 บาทต่อดอลล่าร์ ทรงตัว นักลงทุนจับตาผลประชุม-ติดตามถ้อยแถลงประธานเฟดวันนี้
20 ก.ย. 2560

เงินบาทเปิดตลาด 33.08 บาทต่อดอลล่าร์ ทรงตัว นักลงทุนจับตาผลประชุม-ติดตามถ้อยแถลงประธานเฟดวันนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.08 บาท/ดอลลาร์ ทรงตัวจากปิดตลาดช่วงเย็นวานนี้ ทั้งนี้ คาดว่าตลาดรอดูผลประชุมประชุมคณะกรรมการกำหนดนโยบายการเงินของธนาคารกลางสหรัฐ (FOMC) คืนนี้ที่อาจส่งผลต่อทิศทางค่าเงินดอลลาร์ ส่วนปัญหาความขัดแย้งบนคาบสมุทรเกาหลีนั้นถือเป็นปัจจัยช่วงสั้นๆ  "เปิดตลาดเช้านี้บาททรงตัว ตลาดน่าจะรอดูผลประชุม FOMC คืนนี้ที่จะมีผลต่อทิศทางดอลลาร์ เพราะจะมีทั้งรายงานและถ้อยแถลงของเยเลน" นักบริหารเงิน ระบุนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.05-33.12 บาท/ดอลลาร์